Глазго университеты

Глазго университеты — Бөйөк Британияла өҫтөнлөклөлөгө  буйынса дүртенсе һәм Шотландияла  иң эре университет.  Глазго ҡалаһында урынлашҡан.  1451 йылда  папа буллаһы Николай V тарафынан нигеҙ һалына.  Бөйөк Британия «Рассел» тикшеренеү университеттарының  абруйлы алдынғылар төркөмөнә һәм    халыҡ-ара университеттар селтәренә инә  (һуңғыһына нигеҙ һалыусы- ағза).

QS World University Rankings исемлегендә 2013 йылда Бөйөк Британияла  университет  9-сы урынды биләй һәм планетаның  юғары уҡыу йорттары араһында  51  иң яҡшы юғары уҡыу йорттары иҫәбенә инәUniversity of Glasgow Rankings // Top Universities. Университет менән ете Нобель премияһы лауреаты   бәйле, береһе Шотландияның премьер-министры һәм  беренсе министры.

Структуралы дүрт колледждан тора.

Университет  китапханаһында махсус коллекциялар  бүлеге бар, ул боронғо, һирәк һәм уникаль баҫмаларҙан тора, шул иҫәптән халыҡ-ара әһәмиәткә эйә булған урта быуат һәм ренессанс ҡулъяҙмалар бар. Китаптар коллекцияһының  иң ҡиммәтле һәм иң билдәлеһе булып Хантер китапханаһы тора, ул   XVIII быуаттың иң яҡшы китапханаһы булған. Доктор Уильям Хантер (1718—1783), шотланд анатомы һәм табибы,  Лондон король йәмғиәте ағзаһы, үҙ ваҡытында күренекле  акушер, хәҙерге  анатомияға   нигеҙ һалыусыларҙың береһе;   билдәле хирург Джон Хантерҙың өлкән ағаһы, 1740 йылдарҙа Лондонда күсеп килгәнгә тиклем Глазго университетында уҡый. Коллекцияла 10000 ашыу баҫма китап һәм  яҡынса 600 ҡулъяҙма бар.

 Студенттар тормошо 
140 илдән студенттар уҡый.

Университетта 2 студент союзы һәм йөҙҙән ашыу ҡыҙыҡһыныуҙар буйынса  клубтар эшләй. Кампус  территорияһында  кинотеатр, театр, 4 музей, бассейн менән заманса спорт залы бар. 

2014 йылда студенттар ректоры булып (етәкселеге алдында студент вәкиле)   Эдвард Сноуден һайлана (өс йылға). Элек был вазифаны   Винни Мандела һәм Вануну Мордехай биләгән.

 Билдәле  уҡытыусылары 
 Гукер, Уильям Джексон
 Фрэнсис Джеффри, Лорд Джеффри — ректор, әҙәби тәнҡитсе.
 Листер, Джозеф — основатель антисептики
 Макьюэн, Уильям — хирург, хәҙерге нейрохирургяның пионеры
 Смит, Адам — иҡтисадсы, философ-этик;  университетты тамамлаусы
 Хатчесон, Фрэнсис —  Шотланд мәғрифәтселегенә нигеҙ һалыусы Просвещения]]
 Блэк, Джозеф — инглиз химигы, физик.
 Баркли, Уильям — билдәле диндар
 Кокшотт, Пол
 Горст, Джон Эльдон —  1893—1896 йылдарҙа ректор
 Вербицкий, Михаил Сергеевич — 2002—2007  й.й.

 Иҫкәрмәләр 

 Һылтанмалар 

 Глазго университетының рәсми сайты
Категория:Алфавит буйынса университеттар
Категория:Википедия:Статьи с переопределением значения из Викиданных
Категория:Университеттар